hotchpotch/miracl-hf-unified huggingface dataset:
Hula (elokuva)
Hula () on vuonna 1927 ensi-iltansa saanut Victor Flemingin ohjaama yhdysvaltalainen mykkäelokuva, jonka nimiroolissa on Clara Bow. "Hula" on genreltään romanttinen komedia, ja sen tuotti ja levitti Paramount Pictures.
"Hula" perustuu Armene von Tempskin romaaniin "Hula, a Romance of Hawaii", jonka pohjalta Ethel Doherty ja Frederica Sagor laativat käsikirjoituksen. Doris Anderson oli toiminut käsikirjoituksen sovittajana. Välitekstit elokuvaan oli laatinut George Marion Jr.. Elokuvan tuotanto alkoi 9. kesäkuuta 1927 ja päättyi 8. heinäkuuta 1927. Flemingin apulaisohjaajana toimi Henry Hathaway.
"Hula" sai ensi-iltansa Yhdysvalloissa 28. elokuuta vuonna 1927 ja Suomessa 9. syyskuuta vuonna 1928. Ilmestyessään "Hula" sai erinomaisen vastaanoton. Elokuva oli vuoden 1927 taloudellisesti menestyneimpiä elokuvia. "Hula" on julkaistu VHS:lle ja DVD:lle. "Hulan" DVD-julkaisu julkaistiin vuonna 2004.
"Hula" sijoittuu Havaijiin, missä Hula Calhoun (Clara Bow) on varttunut suurella tilalla isänsä Billin (Albert Gran) huomassa. Hulan on kuitenkin kasvattanut Edwin (Agostino Borgato) havaijilaisilla kasvatusmenetelmillä. Hula onkin "villi lapsi", joka ratsastaa ja käyttää housuja. Hula on tottunut saamaan aina tahtonsa läpi. Saarelle saapuu brittiläinen insinööri Anthony Haldane (Clive Brook), jonka kanssa Hulalle syntyy romanssi. Kyyhkyläisten onnen tiellä on kuitenkin Anthonyn avioliitto Margaretin kanssa (Patricia Dupont). Myöhemmin Margaret saapuu saarelle. Margaret ei halua antaa miehelleen avioeroa. Hula ei aio kuitenkaan luopua onnestaan helposti, vaan päättää voittaa miehen itselleen.
Inari Koponen
Inari Elina Koponen (15. joulukuuta 1913 Helsinki – 5. huhtikuuta 1987 Tukholma, Ruotsi) oli suomalainen näyttelijä ja teatteriohjaaja.
Hän teki 1930-luvulta lähtien useita pieniä rooleja kotimaisissa elokuvissa sekä näytteli muun muassa Teatteri Jurkassa ja Helsingin Kansanteatterissa. Inari Koponen oli kiinnitettynä Kemin kaupunginteatterissa vuosina 1954 - 1957. Jatkosodan aikana Koponen esiintyi Äänislinnan Teatterissa. 1960-luvulla hän ohjasi näytelmiä muun muassa Kulttuuritalon teatterikerholle sekä Kokkolassa toimivalle Ykspihlajan Työväen Näyttämölle.ensi-ilta, näytelmä, rooli
Pitkä kuuma kesä (täsmennyssivu)
Pitkä kuuma kesä voi tarkoittaa seuraavia asioita:
Patrick D’Rozario
Patrick D’Rozario CSC (s. 1. lokakuuta 1943) on bangladeshilainen roomalaiskatolinen arkkipiispa. Hän sai pappisvihkimyksensä 8. lokakuuta 1972, ja hänet nimitettiin 21. toukokuuta 1990 Rajshahin hiippakunnan johtoon. Piispaksi vihkiminen seurasi 12. syyskuuta. Pääkonsekraattorina toimi Theotonius Gomes, jota avustivat Michael Rozario ja Piero Biggio.
D’Rozario nimitettiin 3. helmikuuta 1995 Chittagongin piispaksi ja 25. marraskuuta 2010 Dhakan koadjuuttoriarkkipiispaksi. 22. lokakuuta 2011 hänestä tuli Dhakan arkkipiispa.
Ykspihlajan Työväen Näyttämö
Ykspihlajan Työväen Näyttämö on vuonna 1907 perustettu Kokkolan Ykspihlajassa toimiva harrastajateatteri. Sen näyttämönä on toiminut vuodesta 1908 lähtien Ykspihlajan työväentalo.
Ykspihlajan Työväen Näyttämö on yksi Suomen merkittävimmistä harrastajateattereista. Se on historiansa aikana esittänyt useita tunnettuja näytelmiä kuten esimerkiksi Arvo Salon kirjoittamat "Lapualaisoopperan" (1967), "Mustalaisoperetin" (1969). Vierailevina ohjaajina ovat toimineet muun muassa Unto Laakso, Inari Koponen, Timo Kallinen, Pekka Mandart ja Juha Hurme.
Michael Rozario
Michael Rozario (18. tammikuuta 1926 – 18. maaliskuuta 2007) oli bangladeshilainen roomalaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Dinajpurin hiippakunnan johtoon 5. syyskuuta 1968. Piispaksi vihkiminen seurasi 8. joulukuuta. Pääkonsekraattorina toimi Costante Maltoni, jota avustivat Theotonius Amal Ganguly ja Giuseppe Obert.
Rozario sai 17. joulukuuta 1977 nimityksen Daccan (myöhemmin Dhaka) arkkipiispaksi, jona hän toimi, kunnes jäi eläkkeelle 9. heinäkuuta 2005.
Paulinus Costa
Paulinus Costa (19. lokakuuta 1936 Rangamatia – 3. tammikuuta 2015) oli bangladeshilainen roomalaiskatolinen arkkipiispa. Hänet vihittiin papiksi 21. joulukuuta 1963 ja nimitettiin Rajshahin hiippakunnan johtoon 11. tammikuuta 1996. Piispaksi vihkiminen seurasi 26. huhtikuuta. Pääkonsekraattorina toimi Adriano Bernardini, jota avustivat Michael Rozario ja Patrick D'Rozario.
Costa sai 9. heinäkuuta 2005 nimityksen Dhakan arkkipiispaksi, jona hän toimi, kunnes jäi eläkkeelle 22. lokakuuta 2011.
Theotonius Gomes
Theotonius Gomes CSC (s. 9. huhtikuuta 1939) on bangladeshilainen roomalaiskatolinen piispa. Hänet vihittiin papiksi 19. joulukuuta 1964 ja nimitettiin Dinajpurin hiippakunnan johtoon 19. joulukuuta 1978. Piispaksi vihkiminen seurasi 4. huhtikuuta 1979. Pääkonsekraattorina toimi Michael Rozario, jota avustivat Linus Nirmal Gomes ja Michael Atul D'Rozario.
Gomes erosi Dinajpurin piispan tehtävistä 23. helmikuuta 1996, jolloin hän sai nimitykset Dhakan vihkipiispaksi ja Zucchabarin titulaaripiispaksi.
Abramo Albini
Abramo Albini (s. 29. tammikuuta 1948 Garzeno) on italialainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehettömässä nelikossa. Hän osallistui myös Münchenin kesäolympialaisiin 1972 ja sijoittui perämiehettömässä nelikossa tällä kertaa kymmenenneksi.
József Csermely
József Csermely (s. 3. tammikuuta 1945 Kunhegyes) on unkarilainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehettömässä nelikossa. Hän osallistui myös Münchenin kesäolympialaisiin 1972.
Egbert Hirschfelder
Egbert Hirschfelder (s. 13. heinäkuuta 1942 Berliini) on saksalainen entinen soutaja ja kaksinkertainen olympiavoittaja. Hän voitti kultaa ensin perämiehellisessä nelikossa vuoden 1964 kesäolympialaisissa Tokiossa ja sitten kahdeksikossa Méxicon kesäolympialaisissa 1968. Tokiossa Hirschfelder edusti Saksaa ja Méxicossa Länsi-Saksaa.
Toisenlainen tie
Toisenlainen tie on Antti Tuiskun yhdeksäs studioalbumi, joka julkaistiin 10. toukokuuta 2013. Albumi myi viikossa kultaan oikeuttavan myyntimäärän, 10 000 kappaletta. Albumi nousi heti toiseksi viralliselle albumilistalle.
Albumin ensimmäisenä singlenä julkaistiin ”Rakkaus on.” -niminen kappale helmikuussa 2013. Se sijoittui Latauslistan 19:nneksi ja Radiolistan 13:nneksi. Toukokuussa julkaistiin toinen single ”Jää tai mee”, joka on puolestaan noussut vasta radiolistan 60:nneksi. Elokuussa julkaistiin promosinglenä levyn kolmas singlejulkaisu ”Leila”.
Arvo Ketonen
Arvo Mikael Ketonen (19. marraskuuta 1888 Uusikaupunki – 27. toukokuuta 1948 Turku) oli suomalainen toimitusjohtaja, päätoimittaja ja kansanedustaja vuosina 1939–1945. Ketonen oli Turun Sanomien toimitusjohtajana vuosina 1917–1932 ja päätoimittajana vuosina 1932–1948. Hän oli johtokunnan tai hallintoneuvoston jäsenenä useassa yhtiössä, muun muassa Suomalaisessa Kirjapaino Osakeyhtiössä ja Suomen Tietotoimistossa sekä johtokunnan jäsenenä Suomen Sanomalehdenkustantajain Liitossa. Hän oli myös Turun Yliopiston hallituksen jäsen.
Arvo Ketonen oli presidentin valitsijamiehenä 1925 ja 1931. Hänet valittiin Kansallisen Edistyspuolueen kansanedustajaksi Turun läänin eteläisestä vaalipiiristä vuoden 1939 eduskuntavaaleissa. Hän oli kansanedustajana toimikauden loppuun eli 5. huhtikuuta 1945 saakka. Ketonen oli laki- ja talousvaliokunnan ja talous-, ulkoasian- ja valtionvarainvaliokunnan jäsen.
Ketonen osallistui myös kunnallispolitiikkaan ollen Turun kaupunginvaltuuston ja kaupunginhallituksen jäsen.
Arvo Ketosen toinen puoliso vuodesta 1941 oli Irja Ketonen, josta miehensä kuoltua tuli Turun Sanomien toimitusjohtaja.
Arvo Ketonen on haudattu Turun vanhalle hautausmaalle. Ketosten haudalla on kuvanveistäjä Jussi Mäntysen vuonna 1936 tekemä Joutsenet-veistos.
Geetha Arts
Geetha Arts () on Allu Aravindin vuonna 1972 perustama intialainen elokuvayhtiö. Sen kotipaikka on Hyderabad.
Geetha Arts on tuottanut ja vuodesta 2003 alkaen myös levittänyt telugun-, hindin-, tamilin- ja kannadankielisiä elokuvia. Yhtiön tuottamiin elokuviin kuuluvat muun muassa vuosina 2008 ja 2009 Intiassa hyvin menestyneet elokuvat "Ghajini" ja "Magadheera".
The Kylie Collection
The Kylie Collection on remix-albumi australialaisen laulajan Kylie Minogue. Se on toinen julkaisu albumin "Kylie" (1988) ja julkaistiin vuonna 1988 Australiassa ja Uusi-Seelantissa levy-yhtiön Mushroom Records. Albumi sisältää alkuperäisen 10 kappaleita sekä remixejä hänen suosittuja singleä.
Great Baikal Trail
Great Baikal Trail (venäjäksi: Большая Байкальская Тропа [Bolshaya Baikalskaya Tropa]) on voittoa tavoittelematon järjestö, joka rakentaa polkua Baikaljärven ympärille Siperiassa, Venäjällä. Polun kokonaispituus tulee olemaan 1 800 kilometriä. Idea polun rakentamiseen syntyi jo 1970-luvulla, mutta vasta vuonna 2003 järjestö aloitti toimintansa kansainvälisten ja paikallisten vapaaehtoistyöntekijöiden avulla. Järjestön tavoitteena on kehittää alueen luontomatkailua kestävänä vaihtoehtona, alueen teollisen toiminnan sijasta.
Great Baikal Trail ei ole vielä valmistunut, mutta polun ensimmäiset osuudet ovat turvallisia käyttää. Projektin valmistuttua Great Baikal Trail yhdistää kolme kansallispuistoa ja kolme luonnonsuojelualuetta. Great Baikal Trail järjestää vuosittain jopa 25 vapaaehtoisleiriä, joissa kansainväliset vapaaehtoistyöntekijät työskentelevät yhdessä paikallisten vapaaehtoistyötekijöiden kanssa. Englanti ja venäjä ovat leirien viralliset kielet. Leireillä on myös mukana tulkkeja, jotka auttavat kommunikoinnissa kansainvälisten ja paikallisten vapaaehtoisten välillä.
Leirit järjestetään useimmiten Baikaljärven rannoilla, koskemattomassa luonnossa. Polun rakentamisen lisäksi GBT järjestää muita leirejä, muun muassa leirejä erityislapsille.
Amgen
Amgen (Applied Molecular Genetics) on yhdysvaltalainen lääketeollisuusyritys. Sillä on tutkimuslaitoksia San Franciscossa, Thousand Oaksissa, Cambridgessa, Seattlessa, Münchenissä ja Reykjavíkissa.
Robert A. Bradwaysta tuli toimitusjohtaja Kevin W. Sharerin jäätyä eläkkeelle toukokuussa 2012.
Yhtiö on myöntänyt syyllistyneensä markkinointisäädösten rikkomiseen anemian hoitoon käytetyn Aranesp-lääkkeensä myynnissä ja maksanut tapauksen vuoksi 150 miljoonaa dollaria sakkoja ja 612 miljoonaa korvauksina.
FDA keskeytti kilpirauhaslääke Sensiparin tutkimukset lapsilla 14-vuotiaan potilaan kuoltua.
Ross Collinge
Ross Hounsell Collinge (s. 21. marraskuuta 1944 Lower Hutt) on uusiseelantilainen entinen soutaja ja olympiavoittaja. Hän voitti vuoden 1968 kesäolympialaisissa Méxicossa kultaa perämiehellisessä nelikossa ja sai lisäksi hopeaa perämiehettömässä nelikossa vuoden 1972 kesäolympialaisissa Münchenissä.
Pier Angelo Conti Manzini
Pier Angelo Conti-Manzini (30. kesäkuuta 1946 Gera Lario – 28. lokakuuta 2003 Sagnino) oli italialainen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehettömässä nelikossa. Hän osallistui perämiehettömään nelikkoon myös vuoden 1972 kesäolympialaisissa Münchenissä, jossa hän sijoittui joukkueineen kymmenenneksi.
Sankari kuin sankari
Sankari kuin sankari on Hannu Lemisen ohjaama elokuva vuodelta 1948. Se oli toinen Lemisen Adamsille ohjaamista neljästä elokuvasta. Käsikirjoitus on nimimerkki Leo Lavin, joka Lemisen muistin mukaan oli Suomi-Filmin ohjaaja Ilmari Unho.
Elokuvassa on vain kaksi ulkokuvajaksoa, muuten se on kuvattu studiossa. Jälkimmäisellä jaksolla on mittaa vain yksi kuva. Elokuvan käsikirjoitus on hävinnyt.
Elokuvan päähenkilö on leipomon omistaja August Kassinen eli Aku. Hänen poikansa Laurin haaveena ei ole isän työn jatkaminen vaan hän tavoittelee muusikon uraa. Laurilla on tyttöystävä Mirja, jonka kanssa hän keikkailee. Akun ja Mirjan tiet kohtaavat, kun Mirjan ja Laurin keikka-auto on hajonnut tiellä. Aku on vähällä joutua vankilaan raha-asioissa ilmenneen sotkun vuoksi. Kaikkien osaksi koituu kuitenkin onnellinen loppu.
Satiiriksi luonnehdittu elokuva ei saanut aikalaiskriitikoilta juuri kehuja. Laji todettiin Lemiselle vääräksi, hän on erään arvostelijan mielestä vakavamman työn tekijä. Aihe on sekava ja hajanainen, tyyli toistaa Iloisen teatterin mennyttä loistoa ja sen jo kuluneita sukkeluuksia. Elokuvan kantavana voimana pidettiin Uuno Laaksoa. Ainoastaan Nya Pressenin kriitikko piti elokuvan kokonaisuutta onnistuneena ja erinomaisena.
György Zala
György Zala (s. 19. tammikuuta 1969 Budapest) on unkarilainen entinen meloja ja kaksinkertainen olympiamitalisti. Hän sai 1 000 metrin kanadalaisyksikössä pronssia sekä vuoden 1992 kesäolympialaisissa Barcelonassa että Atlantan kesäolympialaisissa 1996. Hän osallistui siihen myös vuoden 2000 kesäolympialaisissa Sydneyssä.
Roland Göhler
Roland Göhler (s. 26. maaliskuuta 1943 Meißen) on entinen Itä-Saksaa edustanut soutaja ja olympiamitalisti. Hän kilpaili vuoden 1968 kesäolympialaisissa Méxicossa ja oli siellä mukana saamassa hopeaa perämiehellisessä nelikossa.
Wolfgang Hottenrott
Wolfgang Hottenrott (s. 13. kesäkuuta 1940 Hannover) on saksalainen entinen soutaja ja olympiavoittaja. Hän sai perämiehettömässä kaksikossa pronssia vuoden 1964 kesäolympialaisissa Tokiossa. Hän voitti vuoden 1968 kesäolympialaisissa Méxicossa kultaa kahdeksikossa, ja Münchenin kesäolympialaisissa 1972 hän kuului siinä viidenneksi sijoittuneeseen joukkueeseen. Tokion kisoissa Hottenrott edusti Saksaa, myöhemmissä olympialaisissa Länsi-Saksaa.
Frank Rühle
Frank Rühle (s. 5. maaliskuuta 1944 Dohna) on Itä-Saksaa edustanut entinen soutaja ja kaksinkertainen olympiavoittaja. Hän voitti Dieter Grahnin, Frank Forbergerin ja Dieter Schubertin kanssa kultaa perämiehettömässä nelikossa sekä vuoden 1968 kesäolympialaisissa Méxicossa että Münchenin kesäolympialaisissa 1972. Soudun maailmanmestaruutta Rühle oli mukana voittamassa 1966 ja 1970. Euroopan-mestaruuden voittaneeseen joukkueeseen hän kuului 1967 ja 1971.
Lutz Ulbricht
Lutz Ulbricht (s. 9. marraskuuta 1942 Berliini) on saksalainen entinen soutaja ja olympiavoittaja. Hän kuului vuoden 1968 kesäolympialaisissa Méxicossa kahdeksikossa kultaa voittaneeseen joukkueeseen. Hän kilpaili myös vuoden 1972 kesäolympialaisissa Münchenissä ja kuului siellä perämiehettömässä kaksikossa seitsemänneksi sijoittuneeseen joukkueeseen.
Bruno Cipolla
Bruno Cipolla (s. 24. joulukuuta 1952 Cuneo) on italialainen entinen soutaja ja olympiavoittaja. Perämiehenä hän johdatti Primo Baranin ja Renzo Sambon perämiehellisessä kaksikossa Euroopan-mestaruuteen (1967) ja olympiakultaan (1968). Moottoripyöräonnettomuus katkaisi Cipollan uran puoleksi vuodeksi, ja hän päätti uransa vuonna 1971.
Alf Duval
Alfred W. "Alf" Duval (s. 1. heinäkuuta 1941 Sydney) on australialainen entinen soutaja ja olympiamitalisti. Hän sijoittui vuoden 1964 kesäolympialaisissa Tokiossa perämiehellisessä nelikossa kymmenenneksi. Hän kilpaili myös vuoden 1968 kesäolympialaisissa Méxicossa ja sai siellä hopeaa kahdeksikossa.
Hamadou Issaka
Hamadou Djibo Issaka (s. 3. heinäkuuta 1977 Niamey) on nigeriläinen soutaja. Hän kilpaili vuoden 2012 kesäolympialaisissa Lontoossa ja jäi siellä miesten yksikkösoudussa 33. sijalle eli viimeiseksi.
Issaka oli aiemmin ollut aikeissa osallistua kisoihin uimarina, mutta hänessä nähtiin potentiaalia soutajana, ja hänet lähetettiin Tunisiaan harjoittelemaan toukokuussa 2012. Hän ei ollut koskaan soutanut Nigerissä, eikä tähän olisi ollut mahdollisuuttakaan.
Dudley Storey
Dudley Leonard Storey (27. marraskuuta 1939 Wairoa – 6. maaliskuuta 2017 Auckland) oli uusiseelantilainen soutaja ja olympiavoittaja. Hän voitti vuoden 1968 kesäolympialaisissa Méxicossa kultaa perämiehellisessä nelikossa ja sai lisäksi Münchenin kesäolympialaisissa 1972 hopeaa perämiehettömässä nelikossa.
Vuoden 1964 kesäolympialaisissa Tokiossa Storey sijoittui perämiehellisessä nelikossa kahdeksanneksi.
Titaanikarbidi
Titaanikarbidi (TiC) on epäorgaaninen yhdiste ja titaanin karbidi. Suuren kovuutensa ja kuumuudenkestävyytensä vuoksi yhdistettä käytetään työkalujen terissä.
Titaanikarbidi kuuluu niin kutsuttuihin välisijayhdisteisiin. Yhdisteen rakenteessa hiiliatomit sijaitsevat titaanin metallihilan välisijoissa. Koostumukseltaan yhdiste on usein epästoikiometrinen ja vaihtelee välillä TiC–TiC. Titaanikarbidi on hyvin kovaa ja sulaa vasta 3 140 °C lämpötilassa. Se on kuitenkin hyvin haurasta. Yhdiste on suhteellisen inertti ja hapettuu hapen vaikutuksesta titaanidioksidiksi vasta noin 450 °C lämpötilassa. Titaanikarbidi reagoi typen kanssa muodostaen titaaninitridiä noin 1 000 °C lämpötilassa. Titaanikarbidi ei liukene veteen eikä vahvastikaan emäksisiin liuoksiin. Laimeat hapot eivät vaikuta siihen mutta väkevän typpihapon ja vetyfluoridin seos liuottaa titaanikarbidia.
Titaanikarbidia valmistetaan tyypillisesti kuumentamalla titaanidioksidia hienojakoisen hiilen kanssa yli 2 000 °C lämpötilassa vetykaasukehässä. Tämän jälkeen tuote jauhetaan ja mahdollisesti metallihilassa epäpuhtauksina olevat happi ja typpi poistetaan kuumentamalla. Yhdistettä voidaan valmistaa myös muilla tavoin. Ohuita pinnoitteita valmistetaan kemiallisella kaasufaasipinnoitusmenetelmällä, jonka lähtöaineina ovat titaanitetrakloridi, vety ja metaani. Titaanikarbidia voidaan valmistaa myös titanaattiestereistä ja hiilestä.
Titaanikarbidi on hyvin kovaa, mutta liian haurasta yksin käytettäväksi. Tämän vuoksi sitä käytetään seoskarbidina volframi- tai tantaalikarbidin kanssa tai kovametalliseoksina koboltin ja nikkelin kanssa. Titaanikarbidia käytetään poranterissä, sahojen terissä, erikoisteräksissä ja säänkestävinä pinnoitteina.
Zoltán Melis
Zoltán Melis (s. 11. syyskuuta 1947 Pestszenterzsébet) on unkarilainen entinen soutaja ja olympiamitalisti. Hän sai vuoden 1968 kesäolympialaisissa Méxicossa hopeaa perämiehettömässä nelikossa. Lisäksi hän sijoittui Münchenin kesäolympialaisissa 1972 kahdeksikossa seitsemänneksi.
György Sarlós
György Sarlós (s. 29. heinäkuuta 1940 Budakeszi) on unkarilainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehettömässä nelikossa. Hän osallistui myös kesäolympialaisiin 1960 Roomassa ja 1972 Münchenissä.
Hugo Waser
Hugo Waser (s. 9. elokuuta 1936 Stansstad) on sveitsiläinen entinen soutaja ja olympiamitalisti. Hän sai vuoden 1968 kesäolympialaisissa Méxicossa pronssia perämiehellisessä nelikossa. Rooman kesäolympialaisissa 1960 hän osallistui yksikkösoutuun ja Tokion kesäolympialaisissa 1964 perämiehelliseen kaksikkoon.
Albert Haepers
Albert Haepers oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Georges Vivex
Georges Vivex oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Domien Jacob
Domien Jacob (8. kesäkuuta 1897 Sint-Niklaas – 5. marraskuuta 1984 Sint-Niklaas) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Auguste Landrieu
Auguste Landrieu (13. huhtikuuta 1888 Ronse – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Maailman ympäri 80 päivässä (täsmennyssivu)
Maailman ympäri 80 päivässä voi viitata muun muassa seuraaviin asioihin:
120 Lachesis
120 Lachesis on päävyöhykkeen asteroidi, joka löydettiin 10. huhtikuuta 1872. Asteroidin löysi Alphonse Borrelly, ja se on nimetty Lakhesiksen, kreikkalaisen mytologian kohtalottaren, mukaan. Asteroidi voidaan luokitella C-tyypin asteroidiksi.
James Beck
Stanley James Carroll Beck (21. helmikuuta 1929 – 6. elokuuta 1973) oli englantilainen näyttelijä, joka muistetaan parhaiten roolistaan sotamies Joe Walkerina BBC:n suositussa tilannekomediasarjassa "Ruutiukot".
James Beck syntyi Islingtonissa, Pohjois-Lontoossa ja kävi koulua Popham Road Primary Schoolissa. Hänen lapsuusaikansa oli karua: isä oli usein työttömänä ja äiti teki heikkotuottoista ansiotyötä valmistamalla tekokukkia.
Valmistuttuaan taideyliopistosta ja suoritettuaan asevelvollisuutensa Beck rupesi näyttelijäksi. Hänen ensimmäisiä roolejaan oli vuonna 1963 "Venetsian kauppiaassa" Shylock, josta hän sai myönteisiä arvosteluita. Muutettuaan Lontooseen hän keskittyi televisionäyttelemiseen: hän muun muassa esitti poliisia junaturmaa käsitelleessä "Coronation Street" -sarjan jaksossa. Hän teki myös useita kertaluonteisia esiintymisiä suosituissa TV-sarjoissa.
Vuonna 1968 Beckille tarjottiin "Ruutiukoissa" sotamies Walkerin roolia, jonka Jimmy Perry oli kirjoittanut varta vasten hänelle. Menestysvuosinaan Beck kuitenkin kaipasi muidenkin roolien antamaa haastetta.
Kysyttynä näyttelijänä Beck jatkoi televisiossa esiintymistä muun muassa sarjoissa "A Family at War" (1970) ja "Romany Jones" (1972–73), jossa hän esitti pääosan Bert Jonesina.
Vuonna 1973 James Beckillä oli menossa kuudes vuosi "Ruutiukoissa". Beck oli avaamassa sokeiden opaskoirien järjestön tueksi järjestettyä juhlaa, kun hän äkkiä tunsi itsensä huonovointiseksi. Beck palasi asunnolleen, josta hänet noin tunnin kuluttua kiidätettiin sairaalaan. Hänen todettiin sairastuneen haimatulehdukseen. Beck menehtyi sairaalassa kolmen viikon kuluttua 44 vuoden ikäisenä. Hänet on haudattu Putney Vale Cemeteryn hautausmaalle.
Beckin kuolema oli täydellinen järkytys "Ruutiukkojen" muille näyttelijöille, käsikirjoittajalle ja tuottajalle. Sarjan kuudennen vuosikerran kuudennessa jaksossa kersantti Wilson nähdään kirjoittamassa sormellaan Walkerin nimi korpraali Jonesin auton ikkunaan. Walkeria ei nähdä jakson ensimmäisellä puoliskolla; suuri osa hänen vuorosanoistaan on siirretty sotamies Spongelle (joka oli sarjassa harvakseltaan nähty sivurooli). Vuorosanoista käy ilmi, että Walker on joukkueensa mukana. Hänet nähdään jakson toisen puoliskon kohtauksissa, jotka oli kuvattu useita viikkoja ennen ensimmäisen puoliskon studio-otoksia.
Seuraavassa jaksossa joukkueen osallistuessa paraatiin Walkerin paikalle on jätetty hänen kirjoittamansa viesti, jonka kapteeni Mainwaring lukee. Viestissä Walker pyytää anteeksi poissaoloaan, koska hänellä on kiireitä hämäräbisnestensä parissa. Tämän jälkeen Walkeria ei mainittu sarjassa, vaan hänen roolinsa jätettiin pois ilman selityksiä.
123 Brunhild
123 Brunhild on päävyöhykkeen asteroidi, joka löydettiin 31. heinäkuuta 1872. Asteroidin löysi Christian Heinrich Friedrich Peters, ja se on nimetty Brunhildin, Nibelungein laulun hahmon, mukaan. Asteroidi voidaan luokitella S-tyypin asteroidiksi.
Joseph Luechai Thatwisai
Joseph Luechai Thatwisai (; s. 2. joulukuuta 1962 Phonsung) on thaimaalainen roomalaiskatolinen piispa. Hänet vihittiin papiksi Udon Thanin hiippakuntaan 24. toukokuuta 1990 ja nimitettiin saman hiippakunnan johtoon 14. marraskuuta 2009. Piispaksi vihkiminen seurasi 6. helmikuuta 2010. Pääkonsekraattorina toimi George Yod Phimphisan, jota avustivat Salvatore Pennacchio ja Louis Chamniern Santisukniram.
Louis Chamniern Santisukniram
Louis Chamniern Santisukniram (; s. 30. lokakuuta 1942 Nonseng) on thaimaalainen roomalaiskatolinen arkkipiispa. Hänet vihki papiksi Tharen ja Nonsengin arkkihiippakuntaan paavi Paavali VI 17. toukokuuta 1970. Hänet nimitettiin Nakhon Sawanin hiippakunnan johtoon 5. marraskuuta 1998, ja piispaksi vihkiminen seurasi 23. tammikuuta 1999. Pääkonsekraattorina toimi Michael Michai Kitbunchu, jota avustivat Joseph Banchong Aribarg ja Lawrence Khai Saen-Phon-On.
1. heinäkuuta 2005 Chamniern Santisukniram sai nimityksen Tharen ja Nonsengin arkkipiispaksi, jonka virkaan hänet asetettiin 20. elokuuta.
George Yod Phimphisan
George Yod Phimphisan (19. tammikuuta 1933 Bangkok – 15. joulukuuta 2017 Bangkok) oli thaimaalainen roomalaiskatolinen piispa. Hänet vihittiin redemptoristien papiksi 24. kesäkuuta 1958 ja nimitettiin Udon Thanin hiippakunnan johtoon 2. lokakuuta 1975. Piispaksi vihkiminen seurasi 12. joulukuuta. Pääkonsekraattorina toimi Clarence James Duhart, jota avustivat Michael Kien Samophithak ja Giovanni Moretti.
Phimphisan jäi eläkkeelle 14. marraskuuta 2009.
Zohan – lupa saksia
Zohan – lupa saksia () on vuonna 2008 ensi-iltansa saanut yhdysvaltalainen komediaelokuva, jonka on ohjannut Dennis Dugan. Elokuvan pääosissa ovat Adam Sandler, Emmanuelle Chriqui, John Turturro, Nick Swardson ja Ido Mosseri.
Zohan on israelilainen terroristeja torjuva agentti, joka rakastaa diskoa ja jumaloi naisia. Upeiden taitojen ja ulkonäönsä vuoksi jokainen pitää Zohanista. Zohan itse ei pidä työstään, vaan unelmoi ryhtyvänsä parturi-kampaajaksi, mutta kaikki nauravat hänen unelmalleen. Jahdetessaan Fatoush ”Phantom” Hakbarah, palestiinalaista terroristia, Zohan päättää lavastaa kuolemansa ja antaa siitä kunnian Phantomille.
Zohan pakenee Yhdysvaltoihin elämään unelmaansa salanimellä Scrappy Coco. Hän tutustuu muun muassa Michael-nimiseen mieheen ja tämän äitiin. Yökerhossa Oori-niminen israelilaismies tunnistaa ihailemansa Zohanin ja pyytää tätä töihin kodinkoneliikkeeseensä, mutta muuttaa mielensä, sillä hän haluaa vain parasta Zohanille. Oori paljastaa Zohanille, että Phantom on saanut suurta suosiota Zohanin tappamisesta. Zohan menee töihin palestiinalaisen Dalian omistamaan kampaamoon.
Palestiinalaistaksikuski tunnistaa Zohanin ja paljastaa tämän olemassaolon Phantomille, joka saapuu kostamaan. Zohan ei kuitenkaan enää tahdo väkivaltaa. Zohan ja Phantom, joka paljastuu silloin myös Dalian veljeksi, ryhtyvät yhteistyöhön ja kukistavat yhdessä korruptoituneen liikemiehen Grant Walbridgen, joka on yrittänyt saada itämaalaiset toisiaan vastaan, jotta saisi rakennettua uuden kauppakeskuksen. Lopulta kaikki itämaalaiset avaavat oman ”Rakkaus&Veljeys”-keskusmyymälän. Zohanin vanhemmat antavat vihdoin hyväksyntänsä poikansa unelmalle.
Jorma Sairanen
Jorma Sairanen (s. 1954) on suomalainen televisiojohtaja, joka työskenteli vuosina 1986–1997 MTV Oy:n ohjelmapäällikkönä ja vuosina 2001–2014 ohjelmajohtajana.
Vuonna 1997 Sairanen lähti muutamaksi vuodeksi MTV:stä ja oli perustamassa sen kilpailijaa Nelosta. Hän on työskennellyt myös Ruutunelosen kanavajohtajana, Kolmostelevision johtajana sekä MTV:n apulaisjohtajana. Vuodenvaihteessa 2013–2014 Jorma Sairanen jäi MTV:stä eläkkeelle ja Kristiina Werner-Autiosta tuli uusi MTV Median ohjelmajohtaja.
Koulutukseltaan Sairanen on kauppatieteiden kandidaatti.
Maaliskuussa 2017 ilmestyi Sairasen yhdessä Kalle Kinnusen kanssa kirjoittama kohua herättänyt muistelmateos "Daddy Cool – Kolme vuosikymmentä televisiomaailman huipulla", jossa Sairanen muistelee televisiouraansa ja sen aikana tapaamiaan ihmisiä hyvinkin suorapuheisesti.
Avainkokemus
Avainkokemus on nuoren sukupolven yhteinen kokemus, joka sitoo sukupolven yhteen. Kokemus vaikuttaa sen kokeneiden koko elämään. Käsite levisi sosiologiseen sanastoon, kun saksalainen Karl Mannheim käytti sitä artikkelissa ”"Das Problem der Generationen"” (1928). Hän analysoi sen avulla modernissa yhteiskunnassa esiintyviä eri sukupolvien erilaisia ajattelutapoja, esimerkiksi ensimmäisen maailmansodan taisteluihin osallistuneiden yhteistä kokemusta.
Mannheimin mukaan ryhmän sitoo yhteen sama ikä, yhteinen leimaava avainkokemus ja jaettu tietoisuus yhteenkuuluvuudesta. Tällaiseen kollektiiviseen nuoruuden avainkokemukseen ovat erityisen otollisessa ikävaiheessa Mannheimin mukaan noin 17–25-vuotiaat. Kaikilla sukupolvilla ei kuitenkaan ole avainkokemuksia eivätkä kaikki aikalaiset omaa samoja kokemuksia tai ymmärrä toisiaan. Suomessa esimerkkinä avainkokemuksesta pidetään Vanhan valtausta 1968, johon osallistuneet ovat monin tavoin elämänsä aikana olleet mukana valtauksen teemojen toteuttamisessa. Tutkija Matti Virtanen (2001) on kehittänyt aihepiirin käsitteille suomennokset "samanikäisten ikäpolvi" (), kokemuksellinen "sukupolvi" ( tai ) ja "mobilisoitunut sukupolvi (fraktio)". Virtanen katsoo, että erityisesti 16–17-vuotiaat ovat alttiita sukupolvensa avainkokemukselle.
Imaginaariaika
Imaginaariaika on kvanttimekaniikan käsite, jolla tarkoitetaan ajan määrittämistä kompleksilukuina. Siinä reaaliluvut (X-akselilla) vastaavat todellisen ajan arvoja ja imaginaariluvut (Y-akselilla) imaginaariajan arvoja.
Eeva Putro
Eeva Putro (s. 1978) on suomalainen näyttelijä. Hän on näytellyt muun muassa televisiosarjoissa "Kohtuuttomuuksia", "Punainen kolmio", "Ihan Sama", "Klikkaa mua", "Kotikatu" ja "Uutishuone" sekä elokuvissa "Sirocco", "Ei kiitos", "Raja 1918", "Blackout", "Kielletty hedelmä", "Hiljaisuus", "Ainoat oikeat ja Toiset tytöt" sekä lyhytelokuvissa. Putro on valmistunut teatteritaiteen maisteriksi vuonna 2008 Pietarin valtiollisesta teatteritaideakatemiasta, jossa hän suoritti elokuva- ja draamateatterinäyttelijän tutkinnon.
Putro on näytellyt muun muassa Kansallisteatterissa, Teatteri Avoimissa Ovissa, Keski-Uudenmaan Teatterissa, Espoon Kaupunginteatterissa ja Kokoteatterissa. Hän on ollut mukana myös Ylen Radioteatterin kuunnelmissa.
Slovakian alle 18-vuotiaiden jääkiekkomaajoukkue
Slovakian alle 18-vuotiaiden jääkiekkomaajoukkue edustaa Slovakiaa jääkiekon alle 18-vuotiaiden maailmanmestaruuskilpailuissa.
Paul Reubens
Paul Reubens (syntymänimi Paul Rubenfeld (s. 9. elokuuta 1952) on yhdysvaltalainen elokuvanäyttelijä, käsikirjoittaja, tuottaja, juontaja ja koomikko, joka tunnetaan parhaiten hahmostaan Pee-Wee Herman.
Reubens kehitti Hermanin jo vuonna 1977, mutta sai hänet esille vasta vuonna 1981 kun hahmo sai oman tv-ohjelmansa HBOn spesiaalissa The Pee-Wee Herman Show.
Suosio oli hyvin suuri ja vuonna 1985 hahmo sai oman elokuvansa Pee-Wee Herman´s Big Adventure jonka ohjasi silloin tuntematon Tim Burton. Elokuva oli menestys ja on nykyään kulttisuosikki. Reubens esitti hahmoaan myös jo vuonna 1980 valmistuneessa Cheech Marinin ja Tommy Chongin elokuvassa Cheech & Chong´s Next Movie.
Hän esitti Hermania myös lukuisissa muissa elokuvissa ja tv-ohjelmissa läpi 1980-luvun.
Vuonna 1986 Pee-Wee Herman sai oman lapsille suunnatun tv-sarjan Pee-Wee Herman´s Playhouse. Sarjasta tuli heti hyvin suosittu ja on nykyään kulttisuosikki. Sarjassa esiintyi muun muassa nykyään Matrix-elokuvista tunnettu Lawrence Fishburne laulavana cowboyna Curtisina.
Reubens jo vuonna 1980 esiintyi myös kulttiklassikossa Blues Brotherissa, tosin ei Hermanina vaan tarjoilijana.
Pee-Wee Herman´s Playhouse päättyi vuonna 1990.
Reubens piti matalaa profiilia 1990-luvulla tehden pääasiassa dubbaustöitä ja esiintyen elokuvissa Buffy-vampyyrintappaja ja Tim Burtonin elokuvissa Batmanin paluu esittäen Pingviinin isää ja Painajainen ennen joulua Lockia (hän esittäisi häntä jälleen kerran video-peli-jatko-osassa).
Vuonna 1991 hänet pidätettiin Sarasotassa, Floridassa masturboimisesta pornoteatterissa.
Reubens esiintyi Ted Demmen elokuvassa Blow yhdessä Johnny Deppin ja Penelope Cruzin kanssa esittäen huumediileriksi kääntynyttä kampaajaa.Hänen esitystään ylistettiin.
Marraskuussa 2002 hänet pidätettiin lapsipornografian hallussapidosta, kun samoista asioista syytetty Jeffrey Jones oli antanut poliisille vinkin.
Syytteistä luovuttiin maaliskuussa 2004.
Viime vuosina hän on esiintynyt silloin tällöin tv:ssä ja elokuvissa, esittäen välillä Pee-Weetä ja muita hahmoja.
Reubens on juutalainen.
Jacques Mangers
Jacques Mangers SM (18. maaliskuuta 1889 Stolzemburg – 7. tammikuuta 1972) oli luxemburgilaissyntyinen, Norjassa uransa luonut roomalaiskatolinen piispa. Hänet vihittiin papiksi 3. huhtikuuta 1920 ja nimitettiin Oslon apostoliseksi vikaariksi sekä Selian titulaaripiispaksi 12. heinäkuuta 1932. Piispaksi vihkiminen seurasi 24. elokuuta. Pääkonsekraattorina toimi Pierre Nommesch, jota avustivat Paul Justin Cawet ja Antoine Mönch.
Mangers sai 29. kesäkuuta 1953 nimityksen Oslon piispaksi, jona hän toimi, kunnes jäi eläkkeelle 25. marraskuuta 1964. Eläkkeellejäämispäivänään hän sai vielä nimityksen Afufenian titulaaripiispaksi. Hän osallistui Vatikaanin toiseen kirkolliskokoukseen.
Pee-Wee Herman
Pee-Wee Herman on Paul Reubensin esittämä ja luoma kuvitteellinen lapsenomainen koominen hahmo. Hänet tunnetaan kahdesta televisiosarjastaan ja elokuvistaan 1980-luvulta.
Pierre Nommesch
Pierre Nommesch (16. joulukuuta 1864 Greiweldingen – 9. lokakuuta 1935) oli luxemburgilainen roomalaiskatolinen piispa. Hänet vihittiin papiksi Luxemburgin hiippakuntaan 28. lokakuuta 1890 ja nimitettiin saman hiippakunnan johtoon 8. maaliskuuta 1920. Piispaksi vihkiminen seurasi 25. maaliskuuta. Pääkonsekraattorina toimi Sebastiano Nicotra, jota avustivat Thomas Louis Heylen ja Antoine Alphonse de Wachter.
Nommesch kuoli 70-vuotiaana virassa. Hänen seuraajansa oli Joseph Laurent Philippe.
Petrus Legge
Petrus Legge (16. lokakuuta 1882 Brakel – 9. maaliskuuta 1951) oli saksalainen roomalaiskatolinen piispa. Hänet vihittiin papiksi Paderbornin hiippakuntaan 22. maaliskuuta 1907 ja nimitettiin Meißenin hiippakunnan johtoon 9. syyskuuta 1932. Piispaksi vihkiminen seurasi 28. lokakuuta. Pääkonsekraattorina toimi Kaspar Klein, jota avustivat Nikolaus Bares ja Johannes Scheifes.
Legge kuoli 68-vuotiaana virassa.
Paul Enquist
Paul N. Enquist (s. 13. joulukuuta 1955 Seattle, Washington) on yhdysvaltalainen entinen soutaja ja olympiavoittaja. Hän kilpaili vuoden 1984 kesäolympialaisissa Los Angelesissa ja voitti siellä kultaa pariairokaksikossa.
Angus Dillon
Angus F. ("Gus") Dillon (1881 Prinssi Edwardin saari – ?) oli kanadalainen haavipalloilija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä lajissa kultaa voittaneeseen joukkueeseen.
Emil Benecke
Emil Benecke (4. lokakuuta 1898 Magdeburg – 12. elokuuta 1945 Riika) oli saksalainen vesipalloilija ja olympiavoittaja. Hän kuului lajissa kultaa voittaneeseen joukkueeseen vuoden 1928 kesäolympialaisissa Amsterdamissa ja sai siinä lisäksi joukkueineen hopeaa Los Angelesin kesäolympialaisissa 1932. Benecke kuoli ollessaan sotavankina.
Mustavalo
Mustavalo on rap-artisti Huge L:n tammikuussa 2013 julkaistu albumi.
Delirium tremes
Delirium tremes on rap-artisti Huge L:n 5. huhtikuuta 2013 julkaistu albumi. Se julkaistiin Monsp Recordsin kautta CD:nä, vinyylinä ja kasettina. Albumin kasettiversio sisältää kaksi bonuskappaletta.
Albumi debytoi Suomen virallisen listan sijalla 14.
József Vértesy
József Vértesy ("Vrábel"; 19. helmikuuta 1901 Sombor – 21. joulukuuta 1983 Budapest) oli unkarilainen vesipalloilija ja olympiavoittaja. Hän kuului lajissa vuoden 1928 kesäolympialaisissa Amsterdamissa hopeaa saaneeseen ja kesäolympialaisissa 1932 Los Angelesissa kultaa voittaneeseen joukkueeseen. Lisäksi hän sijoittui vesipallossa joukkueineen viidenneksi Pariisin kesäolympialaisissa 1924.
Henri Cuvelier
Henri Gaspard Cuvelier (1. kesäkuuta 1908 Tourcoing – 25. tammikuuta 1937 Roubaix) oli ranskalainen vesipalloilija ja olympiamitalisti. Hän kilpaili vuoden 1928 kesäolympialaisissa Amsterdamissa ja oli siellä mukana saamassa lajissa pronssia.
Johann Blank
Johann Blank (17. huhtikuuta 1904 Nürnberg – 15. maaliskuuta 1983 Ansbach) oli saksalainen vesipalloilija ja olympiavoittaja. Hän kilpaili vuoden 1928 kesäolympialaisissa Amsterdamissa ja kuului siellä lajissa kultaa voittaneeseen joukkueeseen.
Sándor Ivády
Sándor Ivády (1. toukokuuta 1903 Budapest – 21. joulukuuta 1998 Wien) oli unkarilainen vesipalloilija ja olympiavoittaja. Hän kuului lajissa hopeaa saaneeseen joukkueeseen vuoden 1928 kesäolympialaisissa Amsterdamissa. Los Angelesin kesäolympialaisissa 1932 hän voitti joukkueineen kultaa vesipallossa.
Afrikanpikkulepinkäinen
Afrikanpikkulepinkäinen ("Lanius gubernator") on afrikkalainen lepinkäisten heimoon kuuluva varpuslintu.
Afrikanpikkulepinkäistä tavataan hajanaisella alueella Länsi- ja Keski-Afrikassa Norsunluurannikolta Ugandaan ja Etelä-Sudaniin. Lajia on kuvattu harvinaiseksi.
Luettelo televisiosarjan Power Rangers Turbo jaksoista
Televisiosarjaa "Power Rangers Turbo" alettiin esittää Yhdysvalloissa 19. huhtikuuta 1997 Fox Kids -kanavalla. Power Rangers Turbo oli kolmas kokonainen Power Rangers -sarja ja samalla sarjan viides tuotantokausi. Sarjassa seurattiin ryhmää teinejä, joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahoja avaruusolentoja valloittamasta maailmaa. Sarjan loivat Haim Saban ja Shuki Levy. Sarjassa käytettiin lavaste-, asu- ja kuvamateriaalia japanilaisesta "Super Sentai" -sarjasta "Gekisou Sentai Carranger". Sarja oli myös toinen Power Rangers -sarjoista, jossa alettiin vuosittain vaihtamaan rangereiden asuja vastaamaan aina niiden Super Sentain versiota. Päärooleissa olivat Johnny Yong Bosch, Nakia Burrise, Blake Foster, Jason David Frank, Catherine Sutherland, Carol Hoyt, and Gregg Bullock. Myöhemmin Jason Narvy ja Paul Schrier palasivat sarjan vakituisiksi hahmoiksi ja Turbo Rangereina Boschin, Burrisen, Frankin ja Sutherlandin korvasivat Roger Velasco, Tracy Lynn Cruz, Selwyn Ward ja Patricia Ja Lee. Kauden alkupuolella Hoyt näyttelee sekä Dimitriaa että Divatoxia, mutta myöhemmin Divatoxin rooliin palaa hahmoa elokuvassa "Power Rangers turbovaihteella" näytellyt Hilary Shepard Turner. Power Rangers Turbo sisältää yhteensä 45 jaksoa, joista viimeinen esitettiin yhdysvalloissa 24. marraskuuta 1997.
"Turbo" jatkuu suoraan siitä, mihin sarjan "Power Rangers Zeo" lopussa jäätiin. Kausi alkaa elokuvalla "Power Rangers turbovaihteella", jossa ilkeä avaruusmerirosvo Divatox (Hoyt, myöhemmin Turner) päätyy rangereiden uudeksi viholliseksi. Zordon ja Alpha 5 lähtevät Zordonin kotiplaneetalle Eltarille ja heidän paikkansa rangereiden opastajina ottaa Dimitria ja Alpha 6. Myöhemmin galaktinen robottipoliisi Blue Senturion saapuu Maahan mukanaan viesti, jonka mukaan vuonna 2000 Divatox on yhdistänyt voimansa Lord Zeddin, Rita Repulsan ja Machine Empiren kanssa valloittakseen maailman. Hieman ennen kauden puoliväliä Tommy (Frank), Adam (Bosch), Katherine (Sutherland) ja Tanya (Burrise) lopettavat rangereina ja valitsevat seuraajikseen T. J. Johnsonin (Selwyn Ward), Carlos Vallerten (Roger Velasco), Cassie Chanin (Patricia Ja Lee) ja Ashley Hammondin (Tracey Lynn Cruz). Kauden ensimmäisessä jaksossa Elgar muuttaa Bulkin (Paul Schrier) ja Skullin (Jason Narvy) apinoiksi. Kauden puolivälin jälkeen he muuttuvat taas ihmisiksi ja yrittävät tehdä erilaisia töitä.
Luettelo Power Rangers Turbon jaksoista.
Amerikanisolepinkäinen
Amerikanisolepinkäinen ("Lanius ludovicianus") on lepinkäisten heimoon kuuluva varpuslintu.
Amerikanisolepinkäistä tavataan Kanadan eteläosissa, Yhdysvalloissa, Meksikossa ja Keski-Amerikan pohjoisosissa. Se on muuttolintu levinneisyysalueensa pohjoisosissa. Lajin kannan kooksi on arvioitu 4,2 miljoonaa sukukypsää yksilöä. Se luokitellaan silti silmälläpidettäväksi, koska kannan koko on suhteellisen voimakkaassa laskussa.
Ohranan talo
Ohranan talo on Helsingissä Korkeavuorenkadun ja Punanotkonkadun kulmassa sijaitseva uusrenessanssityylinen kerrostalo. Vuonna 1889 valmistuneen rakennuksen omisti pitkään Suomen valtio. Rakennuksessa on kuusi kerrosta.
Talon arkkitehti on ruotsalainen Axel Högberg, ja sen rakennutti ruotsalainen maalarimestari Erik Färlander. 1. kesäkuuta 1889 siihen alkoi muuttaa asukkaita. Talolla oli sittemmin vaihtuvia omistajia, kunnes Venäjän valtio osti sen 1904.
Talo oli alun perin asuintalo, jossa oli vuokralaisina monen ammatin edustajia ja "silmiin pistävän monta leskirouvaa", joilla oli alivuokralaisina opiskelijoita. 1900-luvun alusta talo oli Venäjän valtion käytössä, ja siinä asui ensin venäläisiä santarmeja. Sen jälkeen talossa toimi Venäjän salaisen poliisin Ohranan Suomen osasto, ja siinä oli myös Suomen santarmihallitus esikuntineen. Asuinhuoneistoissa asui Venäjän armeijan upseereita. Kansalaissodan aikana talo on todennäköisesti ollut Punakaartin käytössä.
Vuonna 1918 rakennus tuli Suomen valtion omistukseen ja Sotasaaliskeskusosaston kiinteistöosaston haltuun, ja se siirtyi lähes kokonaan virastokäyttöön. 1921 se tuli täysin virastokäyttöön, ja siinä toimi Puolustusministeriö ja yleisesikunta. Vuosina 1931–1939 rakennuksessa kokoontui Puolustusneuvosto, jonka johtaja oli marsalkka Mannerheim. Sen jälkeen se oli vuodesta 1939 yli 70 vuotta rajavartiolaitoksen käytössä. Talo suojeltiin 1980-luvulla ja peruskorjattiin. Peruskorjauksessa säilytettiin kuitenkin paljon vanhaa, muun muassa siellä olleet 66 kaakeliuunia. Rajavartiolaitos muutti rakennuksesta 2012 tilapäistiloihin Kalasatamaan ja etsii uusia toimitiloja.
Senaatti-kiinteistöt myi rakennuksen Grand Residence Development Oy:lle ja rakennus palautetaan asuintaloksi. Asuinrakennuksen suunnittelusta vastaa arkkitehti Jani Prunnila
Hans Eckstein
Johannes "Hans" Eckstein (15. joulukuuta 1908 Leipzig – 15. maaliskuuta 1985 Leipzig) oli saksalainen vesipalloilija ja olympiamitalisti. Hän kilpaili vuoden 1932 kesäolympialaisissa Los Angelesissa ja oli siellä mukana saamassa lajissa hopeaa. Hänen veljensä Curt Eckstein voitti uimarina kansallisen mestaruuden.
Burmanpikkulepinkäinen
Burmanpikkulepinkäinen ("Lanius collurioides") on lepinkäisten heimoon kuuluva varpuslintu.
Burmanpikkulepinkäistä esiintyy Aasian kaakkoisosissa. Sen levinneisyysalue on hyvin suuri ja lajia on kuvattu yleiseksi. Burmanpikkulepinkäinen on luokiteltu elinvoimaiseksi.
Tuhkalepinkäinen
Tuhkalepinkäinen ("Lanius souzae") on lepinkäisten heimoon kuuluva varpuslintu.
Tuhkalepinkäistä tavataan Afrikan keskiosissa. Lajin levinneisyysalue on hyvin suuri ja sen on kuvattu olevan yleinen. Tuhkalepinkäinen on luokiteltu elinvoimaiseksi.
Härkälepinkäinen
Härkälepinkäinen ("Lanius bucephalus") on lepinkäisten heimoon kuuluva varpuslintu.
Härkälepinkäistä esiintyy Itä-Aasiassa. Lajin kokonaiskantaa ei tiedetä, mutta Kiinan kannaksi arvioidaan 10 000–100 000, Korean kannaksi 10 000–100 000, Japanin kannaksi 10 000–100 000 ja Venäjän kannaksi 100–100 000 pesivää paria. Härkälepinkäinen on luokiteltu elinvoimaiseksi.
Heiko Schwartz
Heiko Schwartz (21. syyskuuta 1911 Norden – 29. lokakuuta 1973 Sennestadt) oli saksalainen vesipalloilija, uimari ja olympiamitalisti. Hän sai Los Angelesin vuoden 1932 kesäolympialaisissa joukkueineen hopeaa vesipallossa. Vuoden 1936 kesäolympialaisissa Berliinissä Schwartz osallistui 100 metrin vapaauintiin.
Euroopan-mestaruuskilpailuissa Schwartz sai vuonna 1934 hopeaa 4 × 200 metrin vapaauintiviestissä.
Frakkilepinkäinen
Frakkilepinkäinen ("Lanius cabanisi") on afrikkalainen lepinkäisten heimoon kuuluva varpuslintu.
Frakkilepinkäistä tavataan Keniassa, Somaliassa ja Tansaniassa. Lajin on kuvattu olevan yleinen, ja se on luokiteltu elinvoimaiseksi.
György Bródy
György Bródy (21. heinäkuuta 1908 Budapest, Unkari – 5. elokuuta 1967 Johannesburg, Etelä-Afrikka) oli unkarilainen vesipalloilija ja kaksinkertainen olympiavoittaja. Hän kuului lajissa kultaa voittaneeseen joukkueeseen sekä vuoden 1932 kesäolympialaisissa Los Angelesissa että vuoden 1936 kesäolympialaisissa Berliinissä.
Bródy oli yksi juutalaisista mitalisteista Natsi-Saksan olympialaisissa.
Olen musta
Olen musta on rap-duo Steve iVanderin debyyttialbumi. Se julkaistiin Monsp Recordsin kautta 10. toukokuuta 2013. Albumin kappale ”Poppers” julkaistiin ensimmäisenä singlenä, ja kappaleesta ”Raha ei tekeytymällä lopu” on julkaistu musiikkivideo. "Olen musta" nousi Suomen virallisen albumilistan 33. sijalle.
Albumi julkaistiin alun perin 10. toukokuuta 2013, mutta se vedettiin saman tien pois myynnistä tekijänoikeuteen liittyvän epäselvyyden vuoksi. Asiasta tiedotti Monsp Records sivustollaan. Monsp tiedotti myös ettei ennakkotilattuja levyjä tarvitse palauttaa. Myös ”Poppers”-digisingle vedettiin pois kaupoista. Albumista julkaistiin uusi versio 21. toukokuuta 2013. Albumi julkaistiin myös rajoitettuna 200 kappaleen vinyylipainoksena toukokuun lopulla.
Hans Schulze
Hans Schulze (25. elokuuta 1911 Magdeburg – 26. tammikuuta 1992 Wuppertal) oli saksalainen vesipalloilija ja kaksinkertainen olympiamitalisti. Hän kuului lajissa hopeaa saaneeseen joukkueeseen Los Angelesin kesäolympialaisissa 1932 ja Berliinin kesäolympialaisissa 1936.
Vuorenmaa Yhtiöt
Vuorenmaa Yhtiöt Oy on Lapualla vuonna 1946 perustettu yritys, joka on erikoistunut tekniseen tukkukauppaan. Se myy laakereita, voimansiirtotuotteita ja muita teollisten pk-yritysten tarvitsemia teknisiä tuotteita.
Vuorenmaan tuoteryhmiä ovat laakerit, hihnat ja hihnapyörät, ketjut ja ketjupyörät, sähkömoottorit, tiivisteet, työkalut, teollisuuskemikaalit, kunnossapitotuotteet, pneumatiikka ja hydrauliikka sekä erikoistuotteet.
Yhtiön aputoiminimiä ovat vuonna 1999 ja 2010 ostetut, sittemmin pääyhtiöön sulautetut Tam-Laakeri ja Vaasan Laakeri ja Teollisuustarvike. Yrityksen sivukonttorit sijaitsevat Vaasassa, Tampereella, Jyväskylässä ja Kokkolassa. Palvelupisteitä on 40 paikkakunnalla ympäri Suomen.
Yrityksen perusti lapualainen Paavo Vuorenmaa, joka alkoi sotien jälkeen myydä sodasta yli jääneitä moottoreiden osia ja akselistoja etenkin maatalousyrittäjille aikana, jolloin kaikesta vallitsi pula. 1980-luvulla toimitusjohtajaksi tuli Paavon poika Timo Vuorenmaa. 2000-luvun puolivälissä yrityksen omistus siirtyi kolmannelle sukupolvelle, Ville Vuorenmaalle ja Emilia Wikstedtille.
Alfred Kienzle
Alfred Kienzle (1. toukokuuta 1913 Stuttgart – 4. syyskuuta 1940 Reims) oli saksalainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa hopeaa saaneeseen joukkueeseen. Hän kaatui toisessa maailmansodassa.
Fernand Isselé
Fernand Bertrand Isselé (22. helmikuuta 1915 Brugge – toukokuu 1994) oli belgialainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen. Hän osallistui myös Lontoon kesäolympialaisiin 1948 ja sijoittui siellä joukkueineen neljänneksi.
Leo Kohtala
Leo Johannes Kohtala (s. 2. kesäkuuta 1934 Alahärmä) on suomalainen juristi, kuntajohtaja poliitikko. Kohtala suoritti lainopin kandidaatin tutkinnon 1956, sai varatuomarin arvon 1965 ja suoritti oikeustieteen lisensiaatin tutkinnon 1966. Hän työskenteli Hämeenlinnan kaupunginjohtajana vuosina 1967–1992 ja toimi Suomen Sosialidemokraattisen puolueen kansanedustajana Hämeen läänin eteläisestä vaalipiiristä vuosina 1970–1975. Sittemmin hän edusti Hämeenlinnan kaupunginvaltuustossa Eläkeläiset Kansan Asialla -puoluetta vuodesta 1992.
Henri Stoelen
Henri Stoelen (2. syyskuuta 1906 Bryssel – 1977) oli belgialainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen.
Albert Castelyns
Albert Castelyns (s. 2. toukokuuta 1917) on belgialainen entinen vesipalloilija, rattikelkkailija ja olympiamitalisti. Hän kuului vesipallossa pronssia saaneeseen joukkueeseen vuoden 1936 kesäolympialaisissa Berliinissä. Rattikelkkailussa hän jäi kahden miehen kelkoissa vuoden 1952 talviolympialaisissa Oslossa kuudenneksi ja Cortina d'Ampezzon talviolympialaisissa 1956 13. sijalle.
Raimo Anttila
Raimo Anttila viittaa seuraaviin:
Latvian alle 18-vuotiaiden jääkiekkomaajoukkue
Latvian alle 18-vuotiaiden jääkiekkomaajoukkue edustaa Latviaa jääkiekon alle 18-vuotiaiden maailmanmestaruuskilpailuissa. .
Lawrence Khai Saen-Phon-On
Lawrence Khai Saen-Phon-On (; 17. elokuuta 1928 – 24. heinäkuuta 2007) oli thaimaalainen roomalaiskatolinen arkkipiispa. Hänet vihittiin papiksi Tharen apostoliseen vikariaattiin 16. tammikuuta 1957. Apostolisesta vikariaatista tuli myöhemmin Tharen ja Nonsengin arkkihiippakunta, ja Saen-Phon-On sai nimityksen sen johtoon 6. maaliskuuta 1980. Piispaksi vihkiminen seurasi 16. heinäkuuta. Pääkonsekraattorina toimi Michael Kien Samophithak, jota avustivat Lawrence Thienchai Samanchit ja Michael Bunluen Mansap.
Saen-Phon-On jäi eläkkeelle 14. toukokuuta 2004.
Raimo Aulis Anttila
Raimo Aulis Anttila (s. 1935) on suomalainen kielitieteilijä. Hän oli Helsingin yliopiston yleisen kielitieteen professori vuosina 1971–1976, Kalifornian yliopiston professori Los Angelesissa vuodesta 1976.
Anttila on Suomalaisen Tiedeakatemian ulkomalainen jäsen vuodesta 1995.
Be My Baby (Pintandwefallin albumi)
Be My Baby on Pintandwefallin neljäs studioalbumi, joka julkaistiin 18. tammikuuta 2013.
Raimo Einari Anttila
Raimo Einari Anttila (27. heinäkuuta 1944 Tampere – 16. joulukuuta 2008 Vantaa) oli suomalainen juristi. Hän oli vuodesta 1979 liikevaihtovero-oikeuden puheenjohtaja (veroylituomari).
Joseph Ek Thabping
Joseph Ek Thabping (20. maaliskuuta 1934 – 12. helmikuuta 1985) oli thaimaalainen roomalaiskatolinen piispa. Hänet vihittiin papiksi 20. joulukuuta 1959 ja nimitettiin Ratchaburin hiippakunnan johtoon 2. lokakuuta 1975. Piispaksi vihkiminen seurasi 17. tammikuuta 1976. Pääkonsekraattorina toimi Robert Ratna Bamrungtrakul, jota avustivat Michael Kien Samophithak ja Michael Michai Kitbunchu.
Ek Thabping kuoli 50-vuotiaana virassa.